《送李侍郎归衡州二首》
宋代·王炎

系缆南风直，转柂北风微。
轻云载雨来，凉意生綌絺。
江神真解事，稳送六幅蒲。
篷窗卧胡床，鸥鹭相追随。
落帆衡阳岸，新旧迎公归。
儿童竞挽袂，父老前捋须。
明时有勇退，晚岁善自颐。
稍添数髭白，不改两颊朱。
松菊对主人，亦自清而腴。
门外无车马，室中但琴书。
青鞋时出游，不用藜杖扶。
翛然万物表，意得乐有余。
乃知上要津，不若还幽居。

作者简介：王炎（1137——1218）字晦叔，一字晦仲，号双溪，婺源（今属江西）人。一生著述甚富，有《读易笔记》、《尚书小传》、《礼记解》、《论 语解》、《孝圣解》、《老子解》、《春秋衍义》、《象数稽疑》、《禹贡辨》等，《全宋词》第 三册录其词五十二首。事迹见胡升《王大监传》（《新安文献志》卷六九）、 《宋史翼》卷二四，参《南宋馆阁续 录》卷八、九。